รายชื่อตอนเมย์เดย์
รายชื่อตอน > ฤดูกาลที่ 7 (2009)

| ตอน ทั้งหมด | ตอนในซีรีส์ | ชื่อ | อุบัติการณ์ | วันที่ฉายครั้งแรก |  |
| --- | --- | --- | --- | --- | --- |
| 49 | 1 | "Scratching the Surface" | ไชน่าแอร์ไลน์ เที่ยวบินที่ 611 | 18 พฤศจิกายน ค.ศ. 2009 (2009-11-18) |  |
  เมื่อวันที่ 25 พฤษภาคม ค.ศ. 2002 โบอิง 747 ของไชน่าแอร์ไลน์ เที่ยวบินที่ 611 ได้แยกตัวออกจากกันเหนือช่องแคบไต้หวันเพียง 20 นาทีหลังจากบินขึ้นจากไทเป ซึ่งคร่าชีวิตผู้คนบนเครื่องทั้งหมด 225 คน การซ่อมแซมผิวด้านหลังส่วนล่างของเครื่องบินที่ผิดพลาดหลังจากเหตุการณ์หางเครื่องบินชนเข้ากับพื้นทางวิ่งเมื่อกว่า 20 ปีก่อน ทำให้ส่วนหางทั้งหมดอ่อนแรงและล้มเหลว  อากาศยานที่เกิดเหตุ: โบอิง 747-200B
| 50 | 2 | "Lockerbie Disaster" | แพนแอม เที่ยวบินที่ 103 | 4 พฤศจิกายน ค.ศ. 2009 (2009-11-04) |  |
  ในวันที่ 21 ธันวาคม ค.ศ. 1988 ระเบิดพลาสติก ขนาด 12-16 ออนซ์ (ประมาณ 340-450 กรัม) ถูกจุดระเบิดขึ้นบนแพนแอม เที่ยวบินที่ 103 เป็นเหตุให้เครื่องบินระเบิดและตกลงสู่ล็อกเกอร์บี ประเทศสก็อตแลนด์ ทำให้เกิดผู้เสียชีวิต 270 คน (รวมผู้เสียชีวิตที่อยู่บนพื้น 11 คน)  อากาศยานที่เกิดเหตุ: โบอิง 747-100
| 51 | 3 | "Blown Apart" | พาร์ทแนร์ เที่ยวบินที่ 394 | 25 พฤศจิกายน ค.ศ. 2009 (2009-11-25) |  |
  ในวันที่ 8 กันยายน ค.ศ. 1989 พาร์ทแนร์ เที่ยวบินที่ 394 เสียการควบคุม, หักกลางอากาศและตกลงสู่ทะเลเหนือ ซึ่งคร่าชีวิตผู้คนบนเครื่องทั้งหมด 55 คน แพนแนวดิ่งของเครื่องบินมีการสั่นสะเทือนระหว่างการบิน จากการสึกหรอของสลักเกลียว ปลอก และหมุดซึ่งถูกขายอย่างผิดกฎหมายและไม่ได้มาตราฐาน  อากาศยานที่เกิดเหตุ: คอนแวร์ ซีวี-580
| 52 | 4 | "Sight Unseen" | เหตุเครื่องบินชนกันกลางอากาศที่จรรขีทาทรี พ.ศ. 2539 | 11 พฤศจิกายน ค.ศ. 2009 (2009-11-11) |  |
  เมื่อวันที่ 12 พฤศจิกายน ค.ศ. 1996 ซาอุดีอาระเบียนแอร์ไลน์ เที่ยวบินที่ 763 และ คาซัคสถานแอร์ไลน์ เที่ยวบินที่ 1907 ชนกันกลางอากาศใกล้กับนิวเดลี, ประเทศอินเดีย คร่าชีวิตผู้คนทั้งหมด 349 คนบนเครื่องบินทั้งสองลำ อุบัติเหตุในครั้งรี้เกิดจากลูกเรือบนเครื่องบินของคาซัคสถานแอร์ไลน์ไม่สามารถรักษาระดับความสูงที่กำหนดโดยการควบคุมการจราจรทางอากาศ  อากาศยานที่เกิดเหตุ: เที่ยวบินที่ 763: โบอิง 747-100B; เที่ยวบินที่ 1907: อิลยูชิน อิล-76
| 53 | 5 | "Operation Babylift" | อุบัติเหตุซี-5 ตกที่เตินเซินเญิ้ต พ.ศ. 2518 | 2 ธันวาคม ค.ศ. 2009 (2009-12-02) |  |
  เมื่อวันที่ 4 เมษายน ค.ศ. 1975 เครื่องบินขนส่งของกองทัพอากาศสหรัฐซึ่งทำการบินครั้งแรกของปฏิบัติการเบบี้ลิฟต์ประสบกับการระเบิดของแรงอัด เมื่อประตูบรรทุกสินค้าด้านหลังล้มเหลว และชนเข้ากับนาข้าวในขณะที่พยายามลงจอดฉุกเฉินที่ฐานทัพอากาศเตินเซินเญิ้ตในเวียดนามใต้ จากการตรวจสอบพบว่าชิ้นส่วนถูกถอดออกจากประตูห้องเก็บสัมภาระด้านหลังและเปลี่ยนอย่างไม่ถูกต้อง  อากาศยานที่เกิดเหตุ: ล็อกฮีด ซี-5เอ กาแล็กซี
| 54 | 6 | "Falling Fast" | ทูนิเทอร์ เที่ยวบินที่ 1153 | 9 ธันวาคม ค.ศ. 2009 (2009-12-09) |  |
  ในวันที่ 6 สิงหาคม ค.ศ. 2005 ทูนิเทอร์ เที่ยวบินที่ 1153 เชื้อเพลิงหมดและตกลงสู่ทะเลเมดิเตอร์เรเนียน คร่าชีวิตผู้คนไป 16 คน อุบัติเหตุเกิดจากมีการติดตั้งมาตรวัดเชื้อเพลิงผิดประเภท ทำให้ลูกเรือเข้าใจผิดเกี่ยวกับปริมาณเชื้อเพลิงบนเรือ  อากาศยานที่เกิดเหตุ: เอทีอาร์ 72-200
| 55 | 7 | "Lost" | อดัมแอร์ เที่ยวบินที่ 574 | 16 ธันวาคม ค.ศ. 2009 (2009-12-16) |  |
  เมื่อวันที่ 1 มกราคม ค.ศ. 2007 อดัมแอร์ เที่ยวบินที่ 574 ตกลงสู่ช่องแคบมากัสซาร์ในอินโดนีเซีย ซึ่งคร่าชีวิตผู้คนทั้งหมด 102 คนบนเครื่อง ลูกเรือปลดระบบการบินอัตโนมัติโดยไม่ได้ตั้งใจในขณะที่พยายามแก้ไขปัญหาเกี่ยวกับระบบอ้างอิงเฉื่อยของเครื่องบิน ทำให้เครื่องบินพุ่งเข้าสู่การดิ่งลงอย่างไร้การควบคุมและพังทลายระหว่างการบิน  อากาศยานที่เกิดเหตุ: โบอิง 737-400
| 56 | 8 | "Frozen in Flight" | อเมริกันอีเกิล เที่ยวบินที่ 4184 | 16 ธันวาคม ค.ศ. 2009 (2009-12-16) |  |
  ในวันที่ 31 ตุลาคม ค.ศ. 1994 อเมริกันอีเกิล เที่ยวบินที่ 4184 สูญเสียการควบคุมและตกลงสู่ทุ่งหญ้าขณะบินวนเพื่อลงจอดที่ท่าอากาศยานนานาชาติโอแฮร์ ซึ่งคร่าชีวิตผู้คนบนเครื่องทั้งหมด 68 คน อุบัติเหตุในครั้งนี้เกิดจากน้ำแข็งที่สร้างตัวบนปีกในลักษณะที่ระบบละลายน้ำแข็งบนเครื่องบินไม่สามารถละลายได้  อากาศยานที่เกิดเหตุ: เอทีอาร์ 72-200